Source: https://www.ziarulimpact.ro/index.php?action=view&articol=6331
Timestamp: 2019-11-16 22:12:53+00:00

Document:
Dunărea a urcat pe locul cinci după victoria cu CSM Vaslui
De această dată, a venit rândul lui Vlad Rusu să iasă la rampă! Integralist, el a reuşit 16 parade, din care 10 în repriza secundă. În minutul 46 a apărat şi o aruncare de la 7 metri, în minutul 49 a avut intervenţia meciului la scorul de 23-18 în faţa lui Voinea, iar la ultima fază a meciului a reuşit o spectaculoasă dublă paradă.
Pentru echipa Dunărea Călăraşi au marcat Gabriel Bujor 7 goluri, Florin Dospinescu 6, Ionuţ Broască 4, Mihai Bujor 3, Dragoş Hanţaru 2, Gabi Dumitriu 2, Victor Vartic 2 şi Roman Zacaciurin 1 gol. Sergei Bebeshko şi Rică Pîrîianu nu s-au putut baza la meciul de joi pe Mihajlo Radojkovic, accidentat.
„Felicit ambele echipe pentru spectacolul oferit, cred că am făcut un meci bun având în vedere că nu suntem în cea mai bună perioadă a noastră, dar cred că lucrurile se vor îndrepta, şi va fi bine in continuare şi ne vom atinge obiectivele aşa cum ne-am propus”, a declarat Vlad Rusu, după meci. „Am avut un meci foarte greu, din cauză că în prima repriză nu am reuşit să ne concentrăm cum trebuie şi lucrul acesta s-a văzut şi în apărare şi în atac. Dar, consider că în repriza a doua am reuşit să ne mobilizăm foarte bine şi pe fondul unor parade foarte, foarte bune ale lui Vlăduţ am reuşit să controlăm repriza a doua, să revenim, să preluam conducerea şi să nu le mai dăm ocazia să se apropie de noi. Lucrul acesta a fost posibil şi datorită jucătorilor din apărare, care au făcut o treabă extraordinară”, a precizat Dragoş Hanţaru. „Un meci cu două reprize diametral opuse. A fost prima repriză pe care am controlat-o noi. A doua repriză a aparţinut gazdelor. Îi felicit! Au meritat victoria! În a doua repriză am făcut foarte multe greşeli tehnice şi am ratat foarte mult. Dacă nu mă înşel am avut 12 ratări şi 18 greşeli numai în repriza a doua. Rămâne să vizionăm meciul, să vedem unde am greşit şi nu rămâne decât să pregătim cât mai bine meciurile viitoare”, a punctat Leonard Bibirig. „A fost un meci foarte greu. Noi am avut prim planul şi am făcut o primă repriză foarte bună. În partea a doua, gazdele noastre au fost mult mai bune. Îi felicităm. Rămâne să strângem rândurile şi să corectăm ce nu am făcut bine astăzi. Ne aşteaptă o lună de foc, cu meciuri pe care trebuie să le câştigăm”, a completat şi Valentin Petrilă.
AHC DUNĂREA CĂLĂRAŞI – CSM VASLUI 27-22 (12-13) Arbitri: Lucian Cruceru / Adrian Eremia
Dunărea Călăraşi: Şelaru, Rusu – Gabriel Bujor 7 goluri, Dospinescu 6, Broască 4, Mihai Bujor 3, Han?aru 2, Dumitriu 2, Vartic 2, Zacaciurin 1, Moisă, Vujadinovic, Panait, Soare, Sandu, Costea. Antrenor: Sergei Bebeshko.
Vaslui: Erhan, Petrilă, Pralea – Acatrinei 4, Amihăesi 4, Petrea 3, Khadkevich 2, A. Farcaş 2, Voinea 2, Polocoşer 2, Dragon 1, Cumpănici 1, Karamyshev 1, R. Farcaş, Popa, Cîrchea. Antrenor: Leonard Bibirig.
În runda a 8-a, Steaua a învins pe Dinamo, 27-26, Potaissa a câştigat pe terenul Minaurului, scor 36-27, Reşiţa a reuşit prima victorie din sezon, 25-24 cu CSM Focşani, după un gol marcat de Alexander Starchenko din extrema dreaptă în ultima secundă, HCD Constanţa s-a impus la Buzău cu 25-20 (Constanţa vine la Călăraşi în 14 noiembrie şi se află la două puncte de locul 8, ce duce în play-off), iar CSM Bacău a câştigat cu CSM Făgăraş, 31-29.
Dunărea Călăraşi ocupă actualmente locul 5 în clasament, cu 13 puncte.
Programul Dunărea pentru luna noiembrie arată astfel: Cupa României, Turul 1, Duminica, 3.11.2019 (netelevizat)
CS Medgidia – Dunărea, Sala Eftimie Elisei Medgidia;
Etapa 9. Duminică, 10.11.2019, ora 11.00, TVR HD
CSM Bucureşti – Dunărea, Sala Rapid; Etapa 10, Joi 14.11.2019, ora 18.00, (netelevizat),Dunărea – HCD Constanţa; Etapa 11, Miercuri, 20.11, 2019, ora 18.25, TVR HD, Poli Timişoara – Dunărea; Etapa 12. joi 28.11.2019, (netelevizat), HC Buzău – Dunărea. Pentru luna decembrie este planificată: Etapa 13, Joi 5.12, 2019, (netelevizat)
Dunărea – CSM Reşiţa –Retur: Etapa 14. Joi 12.12, 2019, (netelevizat), Dunărea – CSM Bacău; Cupa României, Duminică, 15.11.2019, Turul 2.

References: CSM 
 CSM 
 CSM 
 CSM 
 CSM 

CSM 
 CSM 
 CSM